wickkiey/tamil-wikipedia-markdown huggingface dataset:
# கோல் விலங்கியல் அருங்காட்சியகம்



**கோல் விலங்கியல் அருங்காட்சியகம்** (*Cole Museum of Zoology*) வாசிப்பு பல்கலைக்கழகத்தில் (University of Reading) உயிரியல் அறிவியல் துறையின் ஒரு பகுதியாகும். இது பெர்சயர், இங்கிலாந்தின் பெர்சயர் நகரத்தில் உள்ள பல்கலைக்கழகத்தின் வொயிட்நைட்சு பூங்கா வளாகத்தில் அமைந்துள்ளது.  

## அருங்காட்சியகம்
விலங்கியல் பேராசிரியர் சே. கோல் என்பாரால் 20 ஆம் நூற்றாட்டின் தொடக்கத்தில் இங்குள்ளவை சேகரிக்கப்பட்டன. கோல் ஓய்வுபெற்ற பின்னர் டாக்டர் நெல்லீ பி. ஏல்சு (சேகரிப்புகளை வகைப்படுதியவர்) மற்றும் ஸ்டோன்மேன் இருவரும் 1907 முதல் 1939 வரை பராமரித்தனர். On Cole's death in 1959 இல் கோலின் மரணத்துக்குப் பின்னர் பல்கலைக்கழகம அவரது நூலகப் புத்தகங்களை விலைக்கு வாங்கி பல்கலைக்கழக நூலகத்தின் சிறப்புக் பகுதியில் வைத்தனர்.  

இந்த அருங்காட்சியகத்தின் மறுசீரமைப்பு, மார்ச் 17, 2004 அன்று நிறைவு செய்யப்பட்டது. இங்குள்ள 4,000 மாதிரிகளில் ஏறத்தாழ 400 மாதிரிகள் எந்த நேரத்திலும் காண்பிக்கப்படும் வகையில் அமைக்கப்பட்டுள்ளன. 27 வரிசைகளில் மாதிரிகள் வரிசையாக்கம் செய்யப்பட்டன, இதனால் விலங்குகளின் பன்முகத்தன்மை பற்றிய முழுமையான தகவலை அளிக்கிறது.  
ஒரு ஆண் இந்திய வட்டரங்கு (சர்க்கசு) யானையின் எலும்புக்கூடு, 400 மீட்டர் முதுகெலும்பு கொண்டிருக்கும் மலைப்பாம்பின் எலும்புக்கூடு, மிகப்பெரிய சிலந்தியின் இறந்த உடல் மற்றும் ஒரு திமிங்கிலத்தின் எலும்புக்கூடு ஆகியவை அருங்காட்சியகத்தில் வைக்கப்பட்டுள்ளன.
# முத்தாரம்மன் கோவில், குலசேகரன்பட்டினம்



**முத்தாரம்மன் கோவில்** (Mutharamman Temple, Kulasekharapatnam) இந்திய நாட்டின் தமிழ்நாட்டிலுள்ள தூத்துக்குடி மாவட்டத்தின் திருச்செந்தூர் வட்டத்தில் உள்ள குலசேகரன்பட்டினத்தின் கடற்கரையில் அமைந்துள்ள 300 ஆண்டுகள் பழமையான சக்தி தலமாகும். இக்கோயில் திருச்செந்தூரிலிருந்து 14 கி.மீ. தொலைவில் உள்ளது.  

## மூலவர்
மூலவராக அம்மையும், அப்பனும் ஒரு சேர ஒரே பீடத்தில் எழுந்தருளியுள்ளனர். வழிபடும் உருவுக்குக் கீழ் பாதத்தின் பக்கத்தில் தானே தோன்றிய சுயம்பு உருவத்தை இங்கு காணலாம். சுயம்பு என்பது தானே தோன்றியது, உளி கொண்டு செதுக்காதது.  

## முத்தாரம்மன்
அம்மை நோயினை முத்து போட்டதாகக் கூறுவர். முத்து கண்டவர்கள் இங்கு அம்பாள் பீடத்தைச் சுற்றி நீர் கட்டச்செய்வர். அவ்வாறு செய்யும்போது முத்து நோய் இறங்கும். முத்துக்களை ஆற்றி குணப்படுத்தியதால் முத்து+ஆற்று+அம்மன் முத்தா(ற்ற)ரம்மன் என்றழைக்கப்படுகிறார். முதல் மூன்று நாட்கள் மலைமகளாகவும், அடுத்து வரும் மூன்று நாட்கள் அலைமகளாகவும், இறுதியில் வரும் மூன்று நாட்கள் கலைமகளாகவும் அன்னை காட்சி அளிக்கிறாள். மகிசாசூரனை வதைத்ததால் அன்னை மகிசாசூரமர்த்தினி என்றும் பக்தர்களால் அழைக்கப்படுகிறாள்.  

## திருவிழா
இந்தியாவில் அக்டோபர் மாதம் கர்நாடகா மற்றும் தமிழ்நாட்டில் மிக பெரும் அளவில் நடைபெறும் தசரா திருவிழாவில் கௌரவமான வாள் வண்ணத்தார் மக்களுக்கு வழங்கப்படுகிறது.
# கீதா போகாட்



**கீதா போகட்** (*Geeta Phogat* 15 டிசம்பர், 1988) இவரது உடன்பிறப்பு வினேசு போகத்தும் கிளாசுகோ பொதுநலவாய விளையாட்டுக்களில் தங்கப் பதக்கம் வென்றுள்ளார். கீதா பாேகத்தும் அவரது சகோதரியும் அரியானாவில் தங்கள் சிற்றூரில் பெண்களைக் குறித்த பார்வையையும் மனப்பாங்கையும் மாற்றியுள்ளனர்.  

## சாதனைகள்
### 2009 பொதுநலவாய மல்யுத்தப் போட்டி
2009 ஆண்டு ஜலந்தர், பஞ்சாப்பில் நடைபெற்ற பொதுநலவாய மல்யுத்தப் போட்டியில் (19 - 21 டிசம்பர் 2009) தங்கப் பதக்கம் வென்றார்.  

### 2010 பொதுநலவாய விளையாட்டு
2010 ஆண்டு இந்தியாவில் புது தில்லியில் நடைபெற்ற பொதுநலவாய விளையாட்டு பாேட்டியில் மல்யுத்தப் பிரிவில் தங்கப் பதக்கம் வென்றார்.  

### 2012 உலக மல்யுத்த வாகையாளர் போட்டி
2012 ஆண்டு கனடாவில் நடைபெற்ற உலக மல்யுத்த வாகையாளர் போட்டியில் வெண்கலப் பதக்கம் வென்றார்.  

### 2013 பொதுநலவாய விளையாட்டு
2013 ஆண்டு ஜோகன்னஸ்பர்க்கில் நடைபெற்ற பொதுநலவாய விளையாட்டு பாேட்டியில் மல்யுத்தப் பிரிவில் வெள்ளி பதக்கம் வென்றார்.  

### 2015 ஆசிய மற்போர் வாகையாளர் போட்டி
2015 இல் தோகாவில் நடந்த ஆசிய மற்போர் வாகையாளர் போட்டியில் 58 கிலோ கட்டற்ற பிரிவில் வெண்கலப் பதக்கம் வென்றார்.  

## திரைப்படம்
இவரது வாழ்வை மையமாகக் கொண்டு ஆமிர் கான் நடித்த தங்கல் என்ற திரைப்படம் 2016 ஆம் ஆண்டு எடுக்கப்பட்டு, வெற்றிகரமாக ஓடியது.
# த. இராதாகிருஷ்ணன்


**த. இராதாகிருஷ்ணன்** (*T. Radhakrishnan*)(சூன் 2, 1955 - டிசம்பர் 11, 2022) ஓர் இந்திய அரசியல்வாதியும், தமிழ்நாட்டைச் சேர்ந்த தற்போதைய நாடாளுமன்ற உறுப்பினரும் ஆவார். இவர் 2014 ஆம் ஆண்டு நடைபெற்ற இந்திய நாடாளுமன்றத் தேர்தலில், அனைத்திந்திய அண்ணா திராவிட முன்னேற்றக் கழக சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.  

இவர் விருதுநகர் மாவட்ட முன்னாள் செயலாளர் மற்றும் சிவகாசி ஊராட்சிமன்றத் தலைவராக மூன்று முறை பதவி வகித்துள்ளார்.
# கே. மாரப்பக் கவுண்டர்

**கே. மாரப்பக் கவுண்டர்** (*K. Marappa Gounder*) ஓர் இந்திய அரசியல்வாதியும்  முன்னாள் தமிழ்நாட்டின் சட்டமன்ற உறுப்பினரும் ஆவார். 1957 மற்றும் 1962 ஆண்டுகளில் நடைபெற்ற தமிழ்நாடு சட்டமன்ற தேர்தல்களில் அவினாசி தொகுதியிலிருந்து இந்திய தேசிய காங்கிரஸ் வேட்பாளராக போட்டியிட்டு தமிழ்நாடு சட்டமன்றத்திற்கு தேர்ந்தெடுக்கப்பட்டார்.
# பயிர் வகைகள்

**பயிர் வகைகள்** உலகில் உள்ள விலங்கின வகைகள் போல எண்ணற்றவைகள் இருக்கின்றன. அவற்றுள் நமக்கு உபயோகமான தாவரங்கள் மட்டும் பயிரிடப்படுகின்றன. அவைகள் மனிதன் மற்றும் விலங்குகளுக்கு உணவாகப் பயன்படுகின்றன.  

## தானியப் பயிர்கள்

உணவுத் தேவைக்காக அதிக அளவில் சாகுபடி செய்யபடும் மாவுச்சத்தை கொண்ட பயிர்கள் தானியப் பயிர்கள் ஆகும்.  
- நெல்
- கோதுமை
- பார்லி
- ஓட்ஸ்

## சிறுதானியப் பயிர்கள்

குறைந்த அளவு பரப்பளவில் பயிரிடப்படும் புல் வகை குடும்பத்தைச் சார்ந்த பயிர்கள்  
- மக்காச்சோளம்
- கம்பு
- ராகி

## குறு தானியப் பயிர்கள்

வறட்சியைத் தாங்கி குறைந்த மழை பெய்யும் இடங்களில் பயிரிடப்படும் பயிர்கள்  

- திணை
- சாமை
- வரகு
- குதிரைவாலி

## பயறு வகைப் பயிர்கள்

புரதச் சத்தைக் கொடுக்கக்கூடிய லெகூம் வகைப் பயிர்கள்  

- துவரை
- அவரை
- உளுந்து
- மொச்சை

## எண்ணெய் வித்துப் பயிர்கள்

கொழுப்புச் சத்தைக் கொண்டுள்ள பொருளாதார முக்கியத்துவம் வாய்ந்த பயிர்கள்  

- நிலக்கடலை
- எள்
- தென்னை
- சூரியகாந்தி
# லக்ஷ்மண் சங்கப்பா சாவாடி

**இலட்சுமண் சங்கப்பா சாவாடி** (*Laxman Sangappa Savadi*) கர்நாடக மாநில அரசியல்வாதி ஆவார். இவர் சட்டமன்ற பாரதிய ஜனதா கட்சி உறுப்பினர் ஆவார். இவர் டி. வி. சதானந்த கௌடா அமைச்சரவையில் அமைச்சராகப் பதவி வகித்தார். இவர் அதானி சட்டமன்றத் தொகுதியில் உறுப்பினராக உள்ளார்.  

கர்நாடகாவின் காணொளித் துண்டு சர்ச்சையில் பிப்ரவரி 8, 2012 அன்று அமைச்சர் பதவியை ராஜினாமா செய்தார். சட்டமன்ற அமர்வின் போது இவர் தனது கைபேசியில் பாலுணர்வுக் கிளர்ச்சி கொண்ட காணொளியைப் பார்த்துக் கொண்டிருந்ததாக இவர் மீது குற்றம் சாட்டப்பட்டிருந்தது.
# அரேபியப் பாலைவனம்


**அரேபியப் பாலைவனம்** (*Arabian Desert*) மேற்கு ஆசியாவில் கிட்டத்தட்ட முழு அரபுத் தீபகற்பத்திலும் பரவியுள்ள பாலவனப் பகுதி ஆகும். இது ஏமனில் இருந்து பாரசீக வளைகுடா வரையும், ஓமானிலிருந்து ஜோர்தான், ஈராக்கு வரையும் பரந்து விரிந்து கிடக்கிறது. இது 2,330,000 சதுர கிலோமீட்டர் (900,000 சதுர மைல்) பரப்பளவில் அரேபிய தீபகற்பத்தின் பெரும்பகுதியை ஆக்கிரமித்துள்ளது. இது உலகின் ஐந்தாவது பெரிய பாலைவனமாகவும், ஆசியாவிலேயே மிகப்பெரிய பாலைவனமாகவும் உள்ளது. அதன் மையத்தில் உலகின் மிகப்பெரிய தொடர்ச்சியான மணல் அமைப்புகளில் ஒன்றாகக் கருதப்படும் அரூப்' அல்-காலி உள்ளது. இது சகாரா பாலைவனத்தின் விரிவாக்கம் ஆகும்.  

இங்கு தட்பவெப்பநிலை பெரும்பாலும் வறண்டே காணப்படுகிறது. இப்பாலைவனத்தின் பெரும் பகுதியில் வருடத்திற்கு 100 மி.மீ. மழை பெய்கிறது, அரிதாக சில இடங்களில் 50 மிமீ மழை பெய்கிறது. மிக அதிக வெப்பத்திலிருந்து, பருவ காலத்தில் இரவுநேர உறைபனி வரை இதன் வெப்பநிலை மாறுபடுகிறது. வேட்டையாடுதல், மனித ஆக்கிரமிப்பு மற்றும் வாழ்விடம் அழித்தல் போன்ற காரணங்களால் வரிகள் உடைய கழுதைப்புலி, நரி மற்றும் தேன்வளைக்கரடி ஆகிய சில வகையினம் இப்பகுதியில் மரபற்றழிந்தன. பிற வகை இனமான மணல் மான் ) வெற்றிகரமாக மீள் அறிமுகம் செய்யப்பட்டு காப்புக்காடுகளில் பாதுகாக்கப்படுகின்றன.  

## நிலவியல் மற்றும் புவியியல்
சவூதி அரேபியாவின் வடக்கில் இருக்கும் பெரிய பாலைவனமான அன்-நவூத் பாலைவனத்தையும் (65,000 சதுர கி.மீ. அல்லது 40,389 சதுர மைல்கள்) தென்கிழக்கில் இருக்கும் ரப்-அல்-காலியையும் இணைக்கும் பாலமாக இருக்கும் மணற்பாங்கான நிலப்பகுதியே அத்-தஹ்னா பாலைவனம் எனப்படுகிறது. ஓமானின் வாகிபா மணல்கள் கிழக்கு கடற்கரையின் எல்லையாக அமையப்பெற்ற ஒரு தனித்த மணல் கடல் ஆகும்.  

## உயிர்ச்சூழலியலும் இயற்கை வளங்களும்
அரேபியப் பாலைவனத்தில் கிடைக்கும் சில இயற்கை வளங்களாவன: எண்ணெய், இயற்கை வாயு, பாஸ்பேட்டுகள், கந்தகம் ஆகியன ஆகும். ரப்-அல்-காலியில் வரையறுக்கப்பட்ட பூக்களின் பல்வகைமை காணப்படுகிறது. இங்கு 20 வகையினம் மணல் பரப்பின் முக்கியப் பகுதிகளிலும், 17 வகையினம் வெளிப்புற எல்லைகளிலும் ஆக மொத்தம் 37 வகையினம் மட்டுமே காணப்படுகிறது. இவற்றில் ஒன்றிரண்டு வகையினம் மட்டுமே ஆண்டு முழுவதும் காணப்படுகிறது. தாிசான மணற்குன்றுகளைத் தவிர தாவரத் தொகுதிகள் இங்கு பரவலாகக் காணப்படுகிறது.
# ஏ. ஆர். சுரேந்திரன்


**ஆறுமுகம் இரத்தினவடிவேல் சுரேந்திரன்** (*Arumugam Ratnavadivel Surendran*, இறப்பு: 11 ஏப்ரல் 2016) இலங்கை தமிழ் வழக்கறிஞரும், சனாதிபதி வழக்கறிஞரும் ஆவார்.  

## ஆரம்ப வாழ்க்கை மற்றும் குடும்பம்
சுரேந்திரன் ஆறுமுகம் இரத்தினவடிவேலின் மகனாவார். இவர் 1963 முதல் 1974 முடிய யாழ்ப்பாணம் மத்திய கல்லூரியில் 1963 - 1974 வரை படித்தார். பின்னர் அவர் பிரசெல்சு பல்கலைக்கழகத்தில் சட்ட மேற்படிப்பு பட்டமும், ஒப்பீட்டுச் சட்டமும் படித்தார்.  

## தொழில்
சுரேந்திரன் சட்டத்தரணியாகப் பதவியேற்று கொழும்பில் வழக்கறிஞராகப் பணியாற்றினார். அகில இலங்கை இந்து மாமன்றத்தின் அறங்காவலராக இருந்தார். அவர் ஏப்ரல் 11, 2016 இல் இறந்தார்.
# சரிதா ராய்



**சரிதா ராய்** (*Sarita Rai*) மேற்கு வங்க மாநிலத்தின் இந்திய அரசியல்வாதி ஆவார். இவர் மேற்கு வங்க சட்டமன்றத்தில் 2016 முதல் 2021 வரை சட்டமன்ற உறுப்பினராகப் பதவிவகித்தார்.  

## தொகுதி
ரே, செயிண்ட் ஜார்ஜ்ஸ் பள்ளியில் நேபாளி மொழி ஆசிரியராக உள்ளார். அவர் மேற்கு வங்கத்தின் காலிம்பொங் (வி.பி. சபாநாயகர் தொகுதியை) பிரதிநிதித்துவப்படுத்துகிறார். ராய் கோர்கா ஜன்முடி மோர்ச்சா டிக்கெட்டில் கலிம்போங் (விதான சபை தொகுதி) வென்றார். மேற்கு வங்க சட்டமன்ற உறுப்பினரான ஹர்கா பஹதூர் செட்ரி உட்கார்ந்த உறுப்பினராக 11000 வாக்குகளைப் பெற்றார்.  

## அரசியல் கட்சி
சர்தா ராய், கோர்கா ஜன்முதி மோர்ச்சாவிலிருந்து வந்தவர்.
# வனத்து சின்னப்பர் குருசடி



**வனத்து சின்னப்பர் குருசடி** என்பது திண்டுக்கல் மாவட்டத்தில் அடியனூத்து ஊராட்சி, யாகப்பன்பட்டிக்கு அருகே உள்ள கிறிஸ்தவ தேவாலயம் ஆகும். இது திண்டுக்கல் பேருந்து நிலையத்திலிருந்து 5 கிலோமீட்டா் தொலைவில் உள்ளது. இது **100 ஆண்டுகள்** பழமைவாய்ந்த ஆலயம் ஆகும்.  

இவ் வாலயத்தைச் சுற்றி **ஏழு ஆலமரங்கள்** உள்ளன. இந்த ஆலமரங்களுக்கு **விழுதுகள் கிடையாது**. இம் மரங்களும் **100 ஆண்டுகளைக்** கடந்து இன்றும் கம்பீரமாக நிழல் பரப்பிக் கொண்டிருக்கிறன.  

இவ்வாலயம் திண்டுக்கல் கிறிஸ்தவ மறை மாவட்டத்தின் கட்டுப்பாட்டில் உள்ளது. திண்டுக்கல் கிருஸ்தவ மக்கள் அனைவரும் ஆண்டுக்கு ஒரு முறை தவக்காலத்தின் போது இவ்வாலயத்திற்குப் பாதையாத்திரையாகச் சென்று தியானம் மேற்கொள்வாா்கள். இங்கு மக்கள் அதிகம் வருவதால் இவ்வாலயத்திற்கு அருகே புதிய ஆலயம் கட்டப்பட்டுள்ளது.  

இங்கு ஒரு இலவச முதியோா் இல்லமானது கிறிஸ்தவ மறை மாவட்டதினரால் நடத்தப்படுகிறது.
# சல்பியூரைல் குளோரைடு


**சல்பியூரைல் குளோரைடு** (*Sulfuryl chloride*) என்பது ஒரு கனிமச்சேர்மம். இதன் வேதிமூலக்கூறு வாய்ப்பாடு  SO<sub>2</sub>Cl<sub>2</sub> ஆகும். அறை வெப்ப நிலையில் நிறமற்ற மற்றும் நெடியுடைய மணம் கொண்ட திரவம் ஆகும். சல்ப்யூரைல் குளோரைடு இயற்கையில் கிடைப்பதில்லை. நீராற்பகுப்பு மூலம் தயாரிக்கப்படுகின்றது. சல்ப்யூரைல் குளோரைடு சேர்மத்தின் மூலக்கூறு வாய்ப்பாடு தயொனைல் குளோரைடு சேர்மத்தின் மூலக்கூறு வாய்ப்பாட்டுடன் ஒத்துள்ளதால் குழப்பத்தை ஏற்படுத்தும் விதமாய் அமைந்துள்ளது. தயோனைல் குளோரைடின் மூலக்கூறு வாய்ப்பாடு (SOCl<sub>2)</sub> ஆகும். ஆனால், இந்த இரண்டு சேர்மங்களின் வேதிப்பண்புகளும் வேறுபட்டு காணப்படும். சல்ப்யூரைல் குளோரைடின் மூலம் குளோரின் ஆகும், அதே சமயம் தயோனைல் குளோரைடின் மூலம் குளோரைடு அயனியாக உள்ளது.
# தேசிய உலர் தாவரகம், பாக்கித்தான்



பாக்கித்தானின் தேசிய உலர்தாவரகம் என்பது பாகிஸ்தான் வேளாண் ஆராய்ச்சி மையத்தால் நிர்வகிக்கப்படும் ஒரு உலர்தாவரகமாகும். இது பாகிஸ்தானிலுள்ள இஸ்லாமபாத்தில் அமைந்துள்ளது.  

## வரலாறு
1912 மற்றும் 1959 ஆம் ஆண்டின் இடையில் டாக்டர் ரால்ப் ரண்டிலஸ் ஸ்டீவர் என்பவரால் விரிவான அளவில் சேகரிக்கப்பட்ட தாவர மாதிரிகளின் தொகுப்பை அடிப்படையாகக் கொண்டு, 1974 ஆம் ஆண்டு இஸ்லாமாபாத்தின் தேசிய வேளாண் மையத்தில் ஆரம்பிக்கப்பட்டு பின்னர், தேசிய உலர்தாவரகத்துக்கு கையளிக்கப்பட்டது.  
தற்போது 100,000 க்கும் மேற்பட்ட மாதிரிகள் கொண்டுள்ள இதன் பெரும்பாலான மாதிரிகள் பாகிஸ்தான், இந்தியா, ஆப்கானிஸ்தான் மற்றும் மத்திய ஆசியாவைச் சேர்ந்தவையாகும். 1970 ஆம் ஆண்டில், நசீர் மற்றும் எஸ்.ஐ.அலி (கராச்சி பல்கலைக்கழகம்) ஆகியோரால் பாக்கித்தானின் தாவரங்களை வகைப்படுத்தும் பணி தொடங்கியது. இது 2021 ஆம் ஆண்டில் நிறைவடைந்துள்ளது. இதனடிப்படையில் 6000 க்கும் மேற்பட்ட இனங்களாக வகைப்படுத்தப்பட்டுள்ளது. இம்மையத்தில், தாவரங்கள் மாக்னோலியோபைட்டுகளாக (டைக் காட்டிலிடைன்ஸ் மற்றும் மோனோகாட்டிலடன்ஸ்இ ஜிம்னோஸ்பெர்ம்கள் மற்றும் டேரிடோபைட்டுகள் (பெர்ண்ஸ்) ஆகியவையாக பிரிக்கப்படுகின்றன. இவை குடும்பம் இ பேரினம் மற்றும் சிற்றின மரபுவாரியாக வைக்கப்படுகின்றன. இனங்கள் அகர வரிசையில் ஒழுங்கமைக்கப்பட்டுள்ளன.
# வசந்தராவ் நாயக்



**வசந்தராவ் பல்சிங் நாயக்** (*Vasantrao Naik*, சூலை 1, 1913 - 18 ஆகத்து 1979) 1963 முதல் 1975 வரை மகாராஷ்டிரா முதலமைச்சராக பணியாற்றிய இந்திய அரசியல்வாதி ஆவார். இந்த தேதி வரை மகாராஷ்டிராவின் நீண்ட கால முதலமைச்சராக அவர் இருக்கிறார்.  

## தனிப்பட்ட வாழ்க்கை
மகாராஷ்டிராவின் தெற்கு விதர்பா பகுதியின் யவத்மால் மாவட்டத்தில் வி. பி. பி. நாயக் பிறந்தார். அடிமட்ட அரசியலில் அவரது அனுபவம் அவரை ஒரு பொறுப்பான சட்டமன்ற உறுப்பினராக உருவாக்கியது.  

1957-1957 ஆண்டுகளில் 1957-1957 ஆண்டுகளில் மத்திய பம்பாய் மாநிலத்தின் மத்தியப் பிரதேச சட்டமன்ற உறுப்பினராகவும், 1960 ஆம் ஆண்டு முதல் 1977 வரை மஹாராஷ்டிராவின் உறுப்பினராகவும் இருந்தார். 1952 இல் அவர் மத்தியப் பிரதேச அரசாங்கத்தின் வருவாய்க்கான பிரதி அமைச்சராக நியமிக்கப்பட்டார். . அவர் 1957 ல் ஒத்துழைப்புக்கான அமைச்சராகவும், பின்னர், பம்பாய் மாநில அரசாங்கத்தின் வேளாண் அமைச்சராகவும் நியமிக்கப்பட்டார். 1960 முதல் 1963 வரை அவர் மகாராஷ்டிராவின் அரசில் வருவாய் அமைச்சராக இருந்தார்.  

மரோராவ் கன்னாம்வரின் இறந்த பிறகு, நாகு மகாராஷ்டிரா முதலமைச்சராக தேர்ந்தெடுக்கப்பட்டார், 1963-1975 ஆண்டுகளில் அவர் பதினொரு ஆண்டுகளுக்கு மேலாக இருந்தார். மகாராஷ்டிராவில் பசுமைப் புரட்சியின் தந்தையாக அவர் கருதப்படுகிறார். அவர் 1977 இல் வாஷிமில் இருந்து 6 வது மக்களவைக்கு தேர்ந்தெடுக்கப்பட்டார்.  

## இறப்பு
வி.பீ. நாயக் சிங்கப்பூரில் 18 ஆகஸ்ட் 1979 இல் இறந்தார். பின்னர் அவரது மருமகன் சுதாகரராவ் நாயக் மகாராஷ்டிரா முதலமைச்சராக ஆனார்.
# ராஜதிலகம்



**ராஜதிலகம்** என்பது தமிழக எழுத்தாளர் சாண்டில்யன் எழுதிய ஒரு வரலாற்றுப் புதினம். 1960களில் குமுதம் வார இதழில் இத்தொடர் வெளிவந்தது. வானதி பதிப்பகத்தாரால் புத்தகமாக வெளியிடப்பட்டது. இந்தக் கதையானது பல்லவர் வரலாற்றை ஒட்டி கற்பனைகளையும் சேர்த்து எழுதப்பட்டுள்ளது.  

## கதை மாந்தர்கள்
- இரண்டாம் நரசிம்ம பல்லவன் என்ற ராஜசிம்ம பல்லவன்
- மைவிழிச்செல்வி
- ரங்கபதாகாதேவி
- விக்கிரமாதித்தன் (சாளுக்கிய மன்னன்)
- யாங்சின்
- ஸ்ரீராம புணயவல்லபர்
- தண்டிமாகாகவி

## கதைச் சுருக்கம்
காஞ்சி கைலாசநாதர் கோவில், மாமல்லபுரம் அரங்கன் கோவில் உருவான வரலாற்றை போர், காதலுடன் இணைத்து எழுத்தாளர் சாண்டில்யன் இப்புதினத்தை எழுதியுள்ளார்.
# ஆர்த்தோமார்பிசம்

நுண் இயற்கணிதத்தில், **ஆர்த்தோமார்பிசம்** (*orthomorphism*) என்பது ஒரு குலத்திலிருந்து தனக்குள்ளேயே ஒருவகை இணைப்படமாக்கல் (*mapping*) செய்வதைக் குறிக்கும்.  

*G* என்பது ஒரு குலமாகவும், *θ* என்பது *G* இன் ஒரு வரிசைமாற்றமாகவும் இருந்தால், *f*(*x*)&nbsp;=&nbsp;*x*<sup>−1</sup>&nbsp;*θ*(*x*) ஆல் வரையறுக்கப்பட்ட மேப்பிங் *f* ஆனது *G* இன் வரிசைமாற்றமாக இருந்தால், *θ* என்பது *G* இன் ஆர்த்தோமார்பிசம் அல்லது ஒழுங்கமைப்பு ஆகும்.  

*g*(*x*)&nbsp;=&nbsp;*xφ*(*x*) ஆல் வரையறுக்கப்பட்ட மேப்பிங் *g* ஆனது *G* இன் வரிசைமாற்றமாக இருந்தால், *G* இன் வரிசைமாற்றம் *φ* ஒரு முழுமையான மேப்பிங் ஆகும். ஆர்த்தோமார்பிசங்களும், முழுமையான மேப்பிங்குகளும் நெருங்கிய தொடர்புடையவை.
# டெல்லி கோட்டைகள்


இந்தியத் தலைநகர் டெல்லியில் அமைந்துள்ள கோட்டைகள் டெல்லி கோட்டைகள் ஆகும். புராண, இதிகாசங்களில் இந்திரப்பிரஸ்தம் என்றழைக்கப்பட்ட தற்போதைய டெல்லியில் கட்டப்பட்டுள்ள கோட்டைகளில் பெரும்பான்மையானவைகள் மொகலாய வம்சாவளி ஆட்சியாளர்களால் கட்டப்பட்டவைகள் ஆகும்.  

## டெல்லி கோட்டைகள்

1. இந்திரப்பிரஸ்தம்  

2. அதில்லாபாத்  

3. ஸ்ரீ கோட்டை  

4. சலீம்கார்  

5. பெரோஷா கோட்லா  

6. துக்ளாகாபாத்  

7. லால்கோட் கோட்டை  

8. செங்கோட்டை
# குசேலோபாக்கியானம்

**குசேலோபாக்கியானம்.** என்பது கதை இலக்கியங்களுள் ஒன்று ஆகும். குசேல + உபாக்கியானம் = குசேலோபாக்கியானம். இது குசேலர் பற்றிய கிளைக்கதை ஆகும்.  

## ஆசிரியர்
வல்லூர் தேவராசப்பிள்ளை என்பவர் குசேலோபாக்கியானம் என்ற இந்நூலின் ஆசிரியர் என்று கூறப்பட்டாலும், இதன் உண்மையான ஆசிரியர் திரிசிரபுரம் மீனாட்சி சுந்தரம் பிள்ளை ஆவார். வல்லூர் தேவராசப்பிள்ளை செய்யுள் நூலை இயற்ற ஆர்வம் கொண்டு அது சரியாக வராமல் தவித்து துன்பமடைந்தார். அதைக்கண்டு இரங்கிய இவரின் ஆசிரியர் திரிசிரபுரம் மீனாட்சி சுந்தரம் பிள்ளை தானே குசேலோபாக்கியானம் நூலை இயற்றி அதை வல்லூர் தேவராசப்பிள்ளை பெயரில் வெளியிடவைத்தார். இந்த வரலாறை உ. வே. சாமிநாதையர் எழுதிய திரிசிரபுரம் மகாவித்துவான் மீனாட்சிசுந்தரம் பிள்ளையவர்களின் சரித்திரம் என்ற நூலின் முதல் பாகத்தில் தெளிவாக எழுதியுள்ளார்.  

## பிரிவுகள்
குசேலோபாக்கியானம் நூலிலடங்கியுள்ள மூன்று பிரிவுகள்:  
1. குசேலர் மேல் கடல் அடைந்தது
1. குசேலர் துவாரகை கண்டு தம் நகர்ப்புறம் அடைந்தது
1. குசேலர் வைகுந்தம் அடைந்தது

## கருத்துகள்
குசேலோபாக்கியானம் தெரிவிக்கும் கருத்துகள்:  
- தெய்வத்திருவருளை மக்கள் அறிதல்
- இல்லறச்சிறப்பு
- மனையாளின் பெருமை
- செல்வத்தின் நிலையாமை
- நட்பின் பெருமை
# காவி வரியுள்ள அன்பிட்டா


**காவி-கோடிட்ட அன்பிட்டா ** (*Ochre-striped antpitta*) என்பது கிராலாரிடே குடும்பத்தை சார்ந்த ஒரு வகை பறவை ஆகும். இந்தப் பறவை ஈக்வடார், பெரு மற்றும் தெற்கு கொலம்பியா நாடுகளில் காணப்படுகிறது.  

மித வெப்ப மண்டல மற்றும் ஈரமான வெப்பமண்டல காடுகளில் இவை காணப்படுகின்றன.  

1880 ஆம் ஆண்டு இலண்டனில் நடைபெற்ற  உயிரியல் சொசைட்டிநடவடிக்கைகள், மாநாட்டில் இந்த பறவையினைப் பற்றி விவரிக்கப்பட்டது.
# அரசு மேல்நிலைப் பள்ளி, மண்ணவேளாம்பட்டி

**அரசு மேல்நிலைப்பள்ளி மண்ணவேளாம்பட்டி** (*Government Higher Secondary School Mannavelampatty*) இந்தியாவின் தமிழ்நாட்டில் புதுக்கோட்டை மாவட்டம், அன்னவாசல் ஒன்றியத்தில் அமைந்துள்ளது. புதுக்கோட்டையிலிருந்து மணப்பாறை செல்லும் வழியில் 17 கி.மீ தொலைவில் இப்பள்ளி அமைந்துள்ளது.  

## நிர்வாகம்
இப்பள்ளி தமிழ்நாடு அரசின் பள்ளிக்கல்வித்துறையின் கீழ் செயல்படுகிறது. புதுக்கோட்டை மாவட்ட முதன்மைக்கல்வி அலுவலர் இப்பள்ளியைக் கண்காணிக்கும் உயர் அலுவலர் ஆவார்.  

## தேசிய பசுமைப் படை
1000 மரங்கள் கொண்ட இப்பள்ளி தேசிய பசுமை படைத் திட்டத்தில் சிறந்த பள்ளி என்று பரிசு பெற்று உள்ளது. மரங்களை வளருங்கள் என்பதை விட மரங்களோடு வளருங்கள் என்ற உயரிய நோக்கத்தோடு இப்பள்ளி குழந்தைகள் வளர்கின்றனர். இப்பள்ளியில் சந்தனம், வேம்பு, புங்கை, வாகை போன்ற மரங்கள் வளர்க்கப்படுகின்றன.  

## மாணவர் திறமைகள்
இப்பள்ளியில் பயிலும் மாணவர்கள் அறிவியல் கண்காட்சிகளில் பங்குபெற்று பரிசுகளைப் பெற்றுள்ளனா். அரசு நடத்தும் பொதுத் தேர்வுகளில் இப்பள்ளி மாணவர்கள் சிறந்த அளவில் தேர்ச்சி பெற்று வருகின்றனர்
# அரசு ஆண்கள் மேல்நிலைப் பள்ளி, கீரமங்கலம்

**கீரமங்கலம் அரசு ஆண்கள் மேல்நிலைப்பள்ளி** (*G.B.H.S.S.KEERAMANGALAM*) தமிழ்நாட்டில் புதுக்கோட்டை மாவட்டம் கீரமங்கலம் பேரூராட்சியில் அமைந்துள்ளது. இப்பள்ளி 1933 ஆம் ஆண்டு நிறுவப்பட்டது. இங்கு 6 முதல் 12 ம் வகுப்பு வரை மாணவர்கள் பயின்று வருகின்றனர். 1997 ஆம் ஆண்டு வரை இது இருபாலர் பயிலும் மேல்நிலைப்பள்ளியாக இருந்தது. 1998 ஆம் ஆண்டு முதல் இது அரசு ஆண்கள் மேல்நிலைப்பள்ளியாக மாற்றப்பட்டு தொடர்ந்து இயங்கி வருகிறது. இப்பள்ளியில் தமிழ் பயிற்று மொழியாக உள்ளது. இந்த அரசுப்பள்ளியில் படித்த மாணவர்கள் நீட் தேர்வில் வெற்றியடைந்து மருத்துவம் படிக்க தேர்வாகியுள்ளனர் என்பது கூடுதல் சிறப்பாகும்.  

பள்ளிக்கு என அரசு கட்டடம் உள்ளது. போதனை நோக்கங்களுக்காக 8 வகுப்பறைகளும் பிற பணிகளுக்காக மேலும் 2 அறைகளும் செயல்படுகின்றன. பள்ளிக்கு என ஓரு விளையாட்டு மைதானமும் நூலகமும் உள்ளன. பள்ளி நூலகத்தில் 7815 புத்தகங்கள் உள்ளன.
# அரசு மேல்நிலைப் பள்ளி, கொடுப்பைக்குழி



**அரசு மேல்நிலைப் பள்ளி, கொடுப்பைகுழி** (*GHSS KODUPPAIKUZHI*) தமிழ்நாட்டின் கன்னியாகுமரி மாவட்டத்தில் குருந்தன்கோடு தொகுதியில் அமைந்துள்ளது. 1953 ஆம் ஆண்டு இப்பள்ளி நிறுவப்பட்டது. கல்வித் துறையால் நிர்வகிக்கப்படுகிறது. கிராமப்புற பகுதியில் அமைந்துள்ளது. பள்ளியில் 6 முதல் 12 வரையிலான வகுப்புகள் உள்ளன. இருபாலின மாணவர்களும் படிக்கும் இப்பள்ளியில் பள்ளியுடன் இணைக்கப்பட்ட பள்ளி முன்பருவக் கல்வி வகுப்புகள் இல்லை. இப்பள்ளியில் தமிழ் பயிற்று மொழியாக உள்ளது. பள்ளியை எந்த வானிலையிலும் எளிதாக அணுகலாம். ஒவ்வோர் ஆண்டும் பள்ளிக் கல்வி அமர்வு ஏப்ரல் மாதம் தொடங்குகிறது.  

பள்ளிக்கு அரசு கட்டடம் கட்டப்பட்டுள்ளது. போதனை நோக்கங்களுக்காக 3 வகுப்பறைகள் உள்ளன. கற்பித்தல் அல்லாத நடவடிக்கைகளுக்கு மேலும் 2 அறைகள் உள்ளன. பள்ளியில் தலைமை ஆசிரியர்/ஆசிரியர்களுக்கென தனி அறை உள்ளது. பள்ளிக்கு சுற்றுச்சுவர் எல்லை பாதுகாப்பு வசதியும் உள்ளது. பள்ளிக்காக விளையாட்டு நிலம், மின் இணைப்பு வசதிகள், குடிநீர் வசதி, தனித்தனியாக கழிப்பறை வசதி முதலிய வசதிகள் செய்து கொடுக்கப்பட்டுள்ளன. பள்ளி நூலகத்தில் 1,407 புத்தகங்கள் வைக்கப்பட்டுள்ளன. ஒவ்வொரு வியாழக்கிழமையும் அறிவியல் மன்றம் செயல்படுத்தப்பட்டு வருகின்றது.
# பொட்டாசியம் கார்பனேட்டு


**பொட்டாசியம் கார்பனேட்** என்ற வேதிச்சேர்மத்தின் மூலக்கூறு  வாய்ப்பாடு (K<sub>2</sub>CO<sub>3</sub>) ஆகும். இது ஒரு வெள்ளை நிற உப்பு ஆகும். நீரில் கரையகிறது. எத்தனாலில் கரைவதில்லை. இது வலிமையான காரக்கரைசலை உருவாக்குகிறது. கார்பனீராக்சைடு உடன் பாெட்டாசியம் ஐதராக்சைடு உறிஞ்சு வினையின் மூலமாக இது தயாரிக்கப்படுகிறது. இது ஒரு நீர்உறிஞ்சும் பொருளாகும். பெரும்பாலும் ஈரமான திண்மமாக காணப்படுகிறது. பொட்டாசியம் கார்பனேட், சோப்பு மற்றும் கண்ணாடி உற்பத்தி செய்யப் பயன்படுத்தப்படுகிறது.  

## வரலாறு
பொட்டாசியம் கார்பனேட், **பொட்டாசு**  என்பதன் முதன்மை கூறு ஆகும். மேலும் சுத்திகரிக்கப்பட்ட **முத்து சாம்பல்** அல்லது தார் உப்புக்களின் கூறாகவும் உள்ளது. வரலாற்றுரீதியாக, சூளையில் பேக்கிங் பொட்டாசு மூலம் முத்துச்சாம்பல் அசுத்தங்களை நீக்க உருவாக்கப்பட்டது. இறுதியாக கிடைத்த வெள்ளை தூளே முத்துச்சாம்பல் ஆகும். 1790 ல் பாெட்டாசு மற்றும் முத்துச்சாம்பல் உருவாக்கும் முறையை மேம்படுத்தும் காப்புரிமை முதன் முதலாக சாமுவேல் ஆப்கின்சு என்பவருக்கு அமெரிக்க காப்புரிமை அலுவலகத்தால் வழங்கப்பட்டது.  

கடந்த 18ம் நூற்றாண்டுகளில் வட அமெரிக்காவில், சமையல் சோடாவின் (பேக்கிங் பவுடர்), வளர்ச்சிக்கு முன்னர்  விரைவு ரொட்டிகளில் புளிப்பேற்றிகளாக  முத்துச்சாம்பல் பயன்படுத்தப்பட்டது.  

## தயாரிப்பு
இன்று, வணிக ரீதியாக, பாெட்டாசியம் குளோரை<nowiki/>டை மின்னாற்பகுப்பதன் மூலம் பாெட்டாசியம் கார்பனேட்டு தயாரிக்கப்படுகிறது. வினையில் உருவான பொட்டாசியம் ஐதராக்சைடு, கரியமில வாயு<nowiki/>வினால் கார்பனாக்கம் செய்யப்பட்டு பொட்டாசியம் கார்பனேட்டு தயாரிக்கப்படுகிறது.  
இது மற்ற பொட்டாசியம் சேர்மங்கள் தயாரிக்க பெருமளவில் பயன்படுத்தப்படுகிறது.  

: 2KOH + CO<sub>2</sub> &#x2192; K2CO3  + H<sub>2</sub>O  

## பயன்கள்
- வரலாறுகளில் சோப்பு, கண்ணாடி, மற்றும் சீன பொருட்கள் உற்பத்தி செய்யவும்,
- கால்சியம் குளோரைடு மற்றும் மெக்னீசியம் சல்பேட்டு போன்று மிதமான உலர்த்தும் காரணியாக உள்ளது.  இது அமிலச்சேர்மங்களுக்கு ஏற்றதல்ல. சில கீட்டோன்கள், ஆல்ககால் மற்றும் அமீன்களை காய்ச்சிவடித்தலுக்கு முன்னர் உலர்த்தவும் பயன்படுகிறது.
- மதுபானம் தயாரித்தலில் தாங்கல் காரணியாகவும்,
- கடினநீரை மென்னீராக மாற்றவும் பயன்படுகிறது.
# மா. இராமச்சந்திரன்



**மா. இராமச்சந்திரன்** (*M. Ramachandran*) தமிழகத்தைச் சேர்ந்த ஓர் இந்திய அரசியல்வாதியாவார். இவர் 2016ஆம் ஆண்டு நடந்த சட்டமன்றத் தேர்தலில் தஞ்சாவூர் மாவட்டம் ஒரத்தநாடு சட்டமன்ற தொகுதியிலிருந்து, திராவிட முன்னேற்ற கழகத்தின் சார்பாக போட்டியிட்டு, தமிழ்நாடு சட்டமன்றத்திற்குத் தோ்ந்தெடுக்கப்பட்டார். தன்னை எதிா்த்துப் போட்டியிட்ட முன்னாள் சட்டமன்ற உறுப்பினா், வீட்டுவசதி துறை மற்றும் விவசாய துறை அமைச்சா் ஆா். வைத்திலிங்கத்தை தோற்கடித்தாா். இந்தத் தேர்தலின்போது, திராவிட முன்னேற்றக் கழகத்தின் சார்பாக எஸ். எஸ். ராஜ்குமாா் என்பவர் முதலில் அறிவிக்கப்பட்டு, பின்னர் மா. இராமச்சந்திரன் அறிவிக்கப்பட்டாா்.  

இவர் 1989 மற்றும் 1996ஆம் ஆண்டுகளில் நடந்த தேர்தல்களில், திருவோணம் தொகுதியில் வெற்றிபெற்றார். மற்றும் 1991 மற்றும் 2001 ஆண்டுகளில் நடந்த தேர்தல்களில் தோல்வியடைந்தாா்.
# அமின் படேல்


**அமின் படேல்** (Amin Patel) ஓர் இந்திய அரசியல்வாதியும், மகாராட்டிரா மாநிலத்தின் தற்போதைய சட்டமன்ற உறுப்பினரும் ஆவார். இவர் 2009 மற்றும் 2014 ஆம் ஆண்டுகளில் நடந்த சட்டமன்றத் தேர்தல்களில், மும்பாதேவி தொகுதியிலிருந்து, இந்திய தேசிய காங்கிரஸ் கட்சி வேட்பாளராகப் போட்டியிட்டு, இருமுறை மகாராட்டிரா சட்டமன்றத்திற்குத் தேர்ந்தெடுக்கப்பட்டார்.  

## வகித்த பதவிகள்
- மகாராட்டிர சட்டமன்ற உறுப்பினர்
- பதவியில் : 2009 - 2014 மற்றும் 2014 - தற்போது வரை.
# இலகு வால்பிரீ



**லைட் வால்பிரீ** (Light Warlpiri) என்பது ஆஸ்திரேலியாவின் கலப்பு மொழியாகும். இதில் உள்நாட்டு வால்பிரீ, கிரியால் மற்றும் நிலையான ஆஸ்திரேலியன் ஆங்கிலம் ஆகியவை மூல மொழிகளாகும். மிச்சிகன் பல்கலைக்கழக மொழியாளா் ஓ சன்னேசி தனது ஆவணத்தில் லஜமனு என்ற சமூகத்தில் நாற்பது வயதிற்கு உட்பட்டவா்கள் இம்மொழியினை பேசியதாக குறிப்பிட்டுள்ளார். 2013 ஆம் ஆண்டின் கணக்குப்படி 350 லைட் வால்பிரீ மொழியினை பேசுபவா்கள் பாரம்பரிய வால்பிரீயினை அறிந்தனா் மற்றும் பலா் கிரியால் ஆங்கிலத்தையும் அறிந்துள்ளனா்.  

## பண்புகள்
மற்ற மொழிகளான குருன்சி கிரைல், மிசிப் மற்றும் மெட்னி ஆலுட் போன்றவை மற்ற கலப்பு மொழிகளாகும். இதில் லைட் வால்பிரீ பெயரளவானதும் மற்றும் வாய்மொழி அமைப்புகளுக்கான மூலங்கள் பல்வேறு மொழிகளிலிருந்தும் பெறப்பட்டன. மிக அதிகமான பெயா்ச்சொற்கள் வால்பிரீ அல்லது ஆங்கிலத்திலிருந்து பெறப்பட்டன, பின் இப்பெயா்சொற்கள் உருத்திரிபுகளாக குறிக்கப்படுகின்றது; ஆனால் மிக அதிகமான வினைச்சொற்கள் மற்றும் சொல்லின் உருவ மாறுபாடு/ துணை அமைப்பு ஆகிய இரண்டும் கடன்வாங்கியவை மற்றும் கிரைல், ஆஸ்திரேலியன் பழங்குடியின ஆங்கிலமும் குறிப்பிடத்தக்க மறுஆய்வுக்கு உட்படுத்தப்பட்டது.  

## வரலாறு
1980 இல் லைட் வால்பிரி தோற்றுவிக்கப்பட்டு, நெறிபடுத்தப்பட்டது. வால்பிரீ/ கிரைல்/ ஆங்கில குறியிட்டுச் செய்திகளை விரிவாக்கம் செய்து இளம் குழந்தைகள் பேசுவதற்கு வழிகாட்டப்பட்டது. குழந்தைகளை செயல்முறைக்கு உட்படுத்தும்போது உள்ளீடாக ஒற்றை அமைப்பு காணப்பட்டது.. அத்தோடு, வினைச்சிக்கலில் சில புதுமைகளையும் இணைத்தனா். இதன்மூலம் இச்சமூகத்தில் பல வகையான வால்பிரீ இருப்பது உணரப்பட்டது.
# கிரைகிபர்ன் வனப் பூங்கா



**கிரைகிபர்ன் வனப் பூங்கா** (*Craigieburn Forest Park*) நியூசிலாந்து நாட்டின் தெற்குத் தீவிலுள்ள ஒரு பாதுகாக்கப்பட்ட பூங்காவாகும். ஆர்தர் கணவாய் தேசியப் பூங்காவிற்கு அடுத்ததாக வடக்கில் 447 சதுர கிலோமீட்டர் பரப்பளவில் இப்பூங்கா விரிந்துள்ளது .  

இப்பூங்காவின் எல்லைகளில் ஒருபகுதி மாநில நெடுஞ்சாலை 73 உடன் சேர்ந்து அமைந்துள்ளது மற்றும் தெற்கு ஆல்ப்சு மலையின் கிழக்கு விலாப் பக்கத்திற்கு அருகில் உள்ளது.  

உடைந்த நதி பனித்தரைப் பகுதியும் கிரைகிபர்ன் சமவெளி பனித்தரைப் பகுதியும் கிரைகிபர்ன் வனப் பூங்கா எல்லைக்குள்ளேயே அமைந்துள்ளன. நியூசிலாந்தில் உள்ள மற்ற அனைத்து பொது நிலங்களையும் பாதுகாப்பது போலவே பாதுகாப்புத் துறை இவற்றை பாதுகாக்கவும் வணிக நடவடிக்கைகளை ஒழுங்குபடுத்தவும் உரிய நிர்வாகத்தை மேற்கொள்கிறது.  

நியூசிலாந்து வன சேவை அமைப்பு இப்பகுதியை ஒரு சோதனை வனப்பகுதியாகப் பயன்படுத்தியது. காட்டுப்பகுதிகளில் ஊசியிலை மரக்கன்றுகளின் பரவல் சுற்றுச்சூழல் பிரச்சினையாக இப்போது கருதப்படுகிறது.
# அரசு மேல்நிலைப் பள்ளி, ஆவுடையார்கோயில்

**அரசு மேல்நிலைப் பள்ளி, ஆவுடையார்கோயில்** (*G.H.S.S,AVUDAIYARKOIL*) இந்தியாவில் தமிழ்நாடு மாநிலம் புதுக்கோட்டை மாவட்டத்தில் ஆவுடையார்கோயில் என்ற ஊரில் அமைந்துள்ளது.  

## பள்ளி
1964 ஆம் ஆண்டு சூலை மாதம் ஓர் உயர்நிலைப்பள்ளியாக இப்பள்ளி தொடங்கப்பட்டது. 1980 ஆம் ஆண்டு சூலை மாதம் நான்காம் தேதியன்று ஒரு மேல்நிலைப்பள்ளியாக பள்ளி தரம் உயர்த்தப்பட்டது. மேல்நிலையில் ஏழு பாடப்பிரிவுகள் நடத்தப்படுகின்றன. கல்வி கற்பித்தல் தவிர பள்ளியில் பல்வேறு சமூக விழிப்புணர்வு நிகழ்ச்சிகள் அவ்வப்போது நடத்தப்படுகின்றன. பள்ளி பல்வேறு பண்முகத்தன்மைகளை கொண்டு விளங்குகிறது.  

## நிர்வாகம்
மாவட்ட முதன்மைக் கல்வி அலுவலர், மாவட்டக்கல்வி அலுவலர், தலைமையாசிரியர் முதலானோரின் மேற்பார்வையில் பள்ளிக்கல்வி செயல்பாடுகள் நடைபெறுகின்றன. பள்ளி மாணவர்கள் கற்றலில் தனிக்கவனமுடனும் கலை கைத்தொழில் போன்றவற்றில் சிறப்புத் தன்மையும் பெற்று விளங்குதலை இலக்காக கொண்டு ஆசிரியர்கள் செயல்படுகின்றனர்.
# 1986 இல் இலங்கை

1986 ஆம் இலங்கையில் நிகழ்ந்த நிகழ்வுகள் பட்டியலிடப்பட்டுள்ளன:  

## அரசுத்தலைவர்கள்
- அரசுத்தலைவர்: ஜூனியஸ் ரிச்சட் ஜயவர்தனா

## நிகழ்வுகள்
- உடும்பன்குளம் படுகொலைகள், 1986: கிழக்கிலங்கையில் 1986 பெப்ரவரி 19 இல் 80 இலங்கைத் தமிழ் விவசாயிகள் இலங்கைத் தரைப்படையினரால் படுகொலை செய்யப்பட்டனர்.
- 1986 ஆசியக் கிண்ணத் துடுப்பாட்டப் போட்டித் தொடர் இலங்கையில் இடம்பெற்றது. இலங்கை அணி முதற்தடவையாக ஆசியக் கிண்னத்தை வென்றது.
- 1986 மே 3 இல் மாலைதீவுகளுக்குச் சென்று கொண்டிருந்த ஏர் லங்கா விமானத்தில் குண்டு வெடித்ததில் 21 பேர் கொல்லப்பட்டனர். 41 பேர் காயமடைந்தனர்.
# ஏ. எல். அழகப்பன்


**ஏ. எல். அழகப்பன்** (*A. L. Alagappan*) என்பவர் தமிழ்த் திரைப்பட நடிகரும், தயாரிப்பாளரும் ஆவார். இவர் *தமிழ்நாடு தயாரிப்பாளர் சங்கத்தின்* தலைவராக இருந்துள்ளார். திரைப்படங்களை தயாரித்த நிலையில் பின்னர் இவர் தமிழ்த் திரைப்படங்களில் குணசித்திர நடிகராக நடித்துவருகிறார். இவர் திராவிட முன்னேற்றக் கழக அரசியல்வாதியுமாவார்.  

## குடும்பம்
இவரது மகன்கள் ஏ. எல். விஜய் மற்றும் உதயா ஆவர். இதில் விஜய் இயக்குநராகவும், உதயா நடிகராகவும் . தமிழ்த் திரைபடத் துறையில் உள்ளனர்.  

## வாழ்க்கை
*தமிழ்நாடு தயாரிப்பாளர் சங்கத்தின்* தலைவராக 2004இல் பதவி ஏற்றவர். 2010 ஆண்டு முதல் நடித்துக் கொண்டு வரும் இவருக்கு ஈசன் திரைப்படத்தில் எதிர்மறை பாத்திரம் நடிப்பு நல்ல திருப்புமுனையாக அமைந்தது..  

2010 ஆம் ஆண்டு முதல், அழகப்பன் திரைப்படத்தில் துணை நடிகராக பணியாற்றிவருகிறார், குறிப்பாக எம். சசிகுமாரின் ஈசன் (2010) திரைப்படத்தில் எதிர்மறையான பாத்திரத்திற்காக விருது பரிந்துரைகளைப் பெற்றார்.  

## திரைப்படவியல்

### நடிகராக
| ஆண்டு | படம் | பாத்திரம் | Notes |
| --- | --- | --- | --- |
| 2010 | *ஈசன்* | தெய்வநாயகம் | சிறந்த எதிர்நாயகனுக்கான விஜய் விருதுகளுக்கு பரிந்துரைக்கபட்டார் |
| 2014 | *கதை திரைக்கதை வசனம் இயக்கம்* | விருந்தினர் தோற்றம் |  |
| *நெருங்கி வா முத்தமிடாதே* | காளீஸ்வரன் |  |  |
| 2017 | *திரி* | அங்கணன் |  |
| 2021 | *பரமபதம் விளையாட்டு* | காளிங்கன் |  |
| 2023 | *துணிவு* | முதலமைச்சர் |  |
| 2024 | *மழை பிடிக்காத மனிதன்* | அமைச்சர் தவபுண்ணியம் | } |

### தயாரிப்பு
1. இனி எல்லாம் சுகமே (1998)
1. கலகலப்பு (2001)
1. சைவம் (2014),
1. இது என்ன மாயம் (2015),
1. ஒரு நாள் இரவில் (2016),
1. சில சமயங்களில் (2017)
1. வனமகன் (2017)
# இராஜஸ்தான் மாநிலக் கோட்டைகள்



இந்தியாவின் வடமேற்கு மாநிலமான இராஜஸ்தானில் உள்ள கோட்டைகள் இராஜஸ்தான் கோட்டைகள் ஆகும். இங்குள்ள கோட்டைகள் அதிக வேலைப்பாடுகளுடன் இந்தியக் கட்டிடக் கலையை பிரதிபலிக்கும் விதத்தில் அமைந்துள்ளன.  

## கோட்டை கட்டுமானப் பொருட்கள்
இராஜஸ்தானில் கட்டப்பட்டுள்ள கோட்டைகள் மற்றும் அரண்மனைகள் யாவும் பெரும்பாலும் மரம், செங்கல், இரும்பு, எஃகு, சிமெண்ட் போன்றவை இல்லாமலும் அதிக தண்ணீர் செலவிடாமலும் கட்டப்பட்டுள்ளன.இக் கோட்டைகள் சந்தனக்கல், மணற்பாறை, கறுப்பும், வெளுப்புமான சலவைக்கல், பல நிறப் பளிங்குக் கற்கள் ஆகியவற்றால் கட்டப்பட்டுள்ளன.  

## இராஜஸ்தான் கோட்டைகள்

1.ஆம்பார் கோட்டை  

2.ஆஜ்மீர் கோட்டை  

3.உதயப்பூர் கோட்டை  

4.கும்பல்கர் கோட்டை  

5.நகர்கர் கோட்டை  

6.மண்டோர் கோட்டை  

7.ஜோத்பூர் கோட்டை  

8. திக் கோட்டை
# தும்சார் சட்டமன்றத் தொகுதி


**தும்சார் சட்டமன்ற தொகுதி** (*Tumsar Assembly constituency*) இந்தியாவின் மகாராட்டிரா மாநிலத்தில் உள்ள 288 சட்டமன்றத் தொகுதிகளில் ஒன்றாகும். இந்த தொகுதி பண்டாரா மாவட்டத்தில் உள்ள மூன்று தொகுதிகளில் ஒன்றாகும். கோண்டியா மக்களவைத் தொகுதியின் ஒரு பகுதியாக தும்சர் உள்ளது.  

தொகுதியில் பண்டாரா மற்றும் கோந்தியா நாடாளுமன்ற தொகுதியில் தும்கார் சட்டமன்ற தொகுதி இடம்பெற்றுள்ளது. இந்நாடாளுமன்ற பண்டாரா மாவட்டத்தில் சகோலி, பண்டாரா தொகுதிகளும், கோந்தியா, அர்ச்சுணி மார்கௌன் மற்றும் திரோரா தொகுதிகள் கோந்தியா மாவட்டத்திலும் இடம்பெற்றுள்ள தொகுதிகளாகும்.  

## சட்டமன்ற உறுப்பினர்கள்
- 2019- இராசீவ் கரேமோர், தேசிய காங்கிரசு கட்சி
- 2014- சரண் வாக்மரே, பாரதீய சனதா கட்சி
- 2004- மதுகர் யசுவந்த்ராவ் குக்டே, பாரதீய சனதா கட்சி
- 1999- மதுகர் யசுவந்த்ராவ் குக்டே, பாரதீய சனதா கட்சி
- 1995- மதுகர் யசுவந்த்ராவ் குக்டே, பாரதீய சனதா கட்சி
- 1990- சுபாசுசந்திர நாராயணரோஜி கரேமோர், சுயேட்சை
- 1985- சவர்தயாள்சி மகிபால் பாட்லே
# மண் உப்புத்தன்மை

**மண் உப்புத்தன்மை** (*Soil salinity*) மண்ணில் உப்பு உள்ளடக்கத்தைக் குறிக்கிறது. மண்ணில் உப்பு உள்ளடக்கத்தை அதிகரிக்கும் செயல்முறை உப்புப்படிவாக்கல் (*Salinization*) என அறியப்படுகிறது. உப்புக்கள் மண்ணிலும் தண்ணீரிலும் இயல்பாகவே ஏற்படுகின்றன. உப்புப்படிவாக்கல் என்பது இயற்கையான செயல்முறையான வானிலையாலழிதல் மூலமாகவோ பெருங்கடல்கள் உப்பினை உமிழ்தல் காரணமாகவோ ஏற்படலாம். இது நீர்ப்பாசனம் போன்ற செயற்கையான செயல்முறைகளாலும் சோடியம் குளோரைடு படிதல் நிகழலாம்.  

## இயற்கை உருவாக்கம்

உப்புகள் மண்ணிலும் நீரிலும் உள்ள இயற்கையான உட்கூறாகும். உப்பு படிதலுக்குக் காரணமான அயனிகள்:Na<sup>+</sup>, K<sup>+</sup>, Ca<sup>2+</sup>, Mg<sup>2+</sup> and Cl<sup>−</sup>.  

நீண்ட காலமாகவே, மண்ணின் தாதுக்கள் வானிலையாலழிதலுக்கு ஆட்பட்டு உப்புகளை வெளியிட்டு வருகின்றன, இந்த உப்புகள் போதுமான மழைப்பொழிவு உள்ள பகுதிகளில் ஓடும் நீரால் மண்ணிலிருந்து அகற்றப்படுகின்றன அல்லது வெளியேறுகின்றன. கனிம வானிலையாலழிதல் தவிர கூடுதலாக, உப்புகள் தூசி மற்றும் மழைப்பொழிவு மூலம் படிதலுக்குள்ளாக்கப்படுகின்றன. வறண்ட பகுதிகளில் உப்புகள் குவிந்து, இயற்கையாகவே உவர் தன்மையுள்ள மண்ணுக்கு வழிவகுக்கும். எடுத்துக்காட்டாக, ஆசுத்திரேலியாவில் உள்ள பெரும்பகுதி உப்புப் படிவாக்கம் இவ்வாறாகவே நிகழ்கிறது.
# திக்குவாய்

**திக்குவாய்** அல்லது **பேச்சுத்திணறல்** (*stuttering/stammering*) என்பது தாங்கள் எண்ணுவதை பேச்சின் மூலம் வெளிப்படுத்துவதில் ஏற்படும் தடுமாற்றமாகும். இது ஒரு வகையான பேச்சுக் கோளாறு ஆகும். இக்குறைபாடுடையோரின் பேச்சில் தன்னிச்சையாக மீண்டும் மீண்டும் ஒலிகள் உண்டாதல், சொற்கள் அல்லது சொற்றொடர்களை நீட்டித்தல் மற்றும் தன்னிச்சையான அமைதியான இடைநிறுத்தங்களை வெளிப்படுத்துவர். இதனால் அவா்களின் பேச்சின் ஓட்டம் தடைபடுகிறது. இப்பிரச்சனை பெண்களை விட ஆண்களுக்கே அதிகம் ஏற்படுகிறது. பேசும் போது திக்குபவர்களுக்குப் பாடும்பாேது இப்பிரச்சனை எழுவதில்லை.  

## காரணம்
திக்குவாய் என்பது உடல் நலனாேடு மனநலமும் சேர்ந்ததாகும். மூளை சாெல்வதை உடலுறப்புகள் சரியானபடி புரிந்தேற்காதபாேது ஏற்படலாம். குடும்பத்தில் மரபாக அதிகம் காணப்படுவதால் மரபன் தன்மை காரணியாக இருக்கலாம். குழந்தை பேசிப் பழகும் காலகட்டத்தில் குடும்பத்தில் மகிழ்ச்சியான சூழல் இல்லாமல் பாேவதாலும் பயம், பதற்றத்திற்கு அடிக்கடி ஆளாவதாலும் ஏற்படலாம்.  

## வகைகள்
திக்குவாயின் 3 வகைகள்:  

1. பிறந்ததிலிருந்தே இருக்கும் திக்குவாய்  

2. வாலிபப் பருவத்தில் ஏற்படும் திக்குவாய்  

3. மூளை பாதிப்பால் ஏற்படும் திக்குவாய்  

## தீர்வுகள்
#### சித்த மருத்துவ தீர்வுகள்
வசம்புப் பாெடியை அருகம்புல் சாற்றில் கலந்து தினமும் சாப்பிடுதல். வல்லாரைக் கீரையை அதிகம் சாப்பிடுதல். துளசி இலை கலந்த நீரை இரவு முழுக்க மண்பானையில் வைத்திருந்து மறுநாள் நீரை மட்டும் குடித்தல்.  

## அறிவியல் முறைத் தீர்வுகள்
திக்குவாயை குணப்படுத்தும் முறைகள் எதுவும் இல்லை என்றாலும், இதற்கான பல தீர்வுமுறைகள் நடைமுறையில் உள்ளன. ஒவ்வொரு நபருக்கும் அவரது தனித்தன்மையைப் பொறுத்து சிறந்த பலனளிக்கக்கூடிய முறையைத் தேர்வு செய்ய வேண்டும். சிகிச்சை தேவைப்படும் தனிநபரின் தேவைக்குகந்தமாதிரி அந்த சிகிச்சை முறையை அமைத்துக்கொள்ள வேண்டும் பேச்சு-மொழி மருத்துவரும் சிக்கிச்சை பெரும் நபரும் இணைந்து, செயற்பட்டு தொடர்பாடலில் தன்னம்பிக்கை, உணர்ச்சிகளையும் மன அழுத்தத்தையும் கையாளும் திறன், போன்ற அவர்களது திக்கலுக்குக் காரணமாயுள்ள காரணிகளை முன்வைத்து பயிற்சிகளை மேற்கொள்ளல் அவசியமாகும்.  
- மாெழிப் பயிற்சி அளித்தல்
- சமூகத் திறன் பயிற்சி அளித்தல்
- திக்குவாய் உள்ளவர்களிடம் உள்ள தாழ்வு மனப்பான்மையையும் பதற்றத்தையும் களைதல்.
- பேசும்பாேது இயல்பாக அவர்கள் கண்களை நேருக்கு நேர் பார்த்தல்.
# புதுக்கோட்டை மனோன்மணியம்மன் கோயில்



**புதுக்கோட்டை மனோன்மணியம்மன் கோயில்** (*Manonmani Amman Temple*) தமிழ்நாட்டில் புதுக்கோட்டை மாவட்டம், புதுக்கோட்டை என்னும் ஊரில் அமைந்துள்ள ஓர் அம்மன் கோயிலாகும்.  

## வரலாறு
இக்கோயில் மூன்றாம் நூற்றாண்டைச் சேர்ந்தது.  

## கோயில் அமைப்பு
இக்கோயிலில் மனோன்மணீ அம்மன் சன்னதியும், 1) முருகன் 2) விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.  

## பூசைகள்
இக்கோயிலில் இரண்டு காலப் பூசைகள் நடக்கின்றன. புரட்டாசி, ஐப்பசி மாதம் நவராத்திரி, ஒன்பதாம் நாள் முக்கிய திருவிழாவாக நடைபெறுகிறது.
# கூத்தலூர்



**கூத்தலூர்** என்பது சிவகங்கை மாவட்டம், கல்லல் ஒன்றியத்தில் அமைந்துள்ள சிற்றூராகும். இவ்வூர், காரைக்குடியிலிருந்து 10 கி.மீ. தொலைவில் அமைந்துள்ளது.  

## மக்கள்
இங்கு, 600 குடும்பத்தினரும், 1000 மக்களும் உள்ளனர். பல சமயங்களை சார்ந்த மக்கள் வாழ்கின்றனர். பெரும்பாலான மக்கள் இந்து மதத்தைச் சார்ந்தவர்கள்.  

## ஆலயம்
இங்குள்ள கிறித்தவ தேவாலயம், பிரெஞ்சு அரசால் 1860 இல் கட்டப்பட்டது. இவ்வாலயம் கட்டப்பட்டு 150 வருடங்கள் ஆகியுள்ளது. செபஸ்தியாருக்கும், அன்னை மரியாளுக்கும் தேர் திருவிழாக்கள் கொண்டாடப்படுகிறது.
# அரசு மகளிர் மேல்நிலைப் பள்ளி, கீரமங்கலம்

**கீரமங்கலம் அரசு மகளிர் மேல்நிலைப்பள்ளி** (G.G.H.S.S.KEERAMANGALAM) தமிழ்நாட்டில் புதுக்கோட்டை மாவட்டம், ஆலங்குடி வட்டம், அறந்தாங்கி கல்வி மாவட்டத்தில், கீரமங்கலம் பேரூராட்சியில் அமைந்துள்ளது. இப்பள்ளி முதலில் அரசு மகளிர் உயர்நிலைப்பள்ளியாக 1979ஆம் ஆண்டு சூன் 30 ஆம் தேதி தொடங்கப்பட்டது. பின் மீண்டும் 1996 ஆம் ஆண்டு சூலை 16 ஆம் நாள் அரசு மகளிர் மேல்நிலைப்பள்ளியாக தரம் உயர்த்தப்பட்டது. தற்பொழுது தமிழகத்திலுள்ள சிறந்த அரசினர் மேநிலைப் பள்ளிகளில் இதுவும் ஒன்றாகக் கருதப்படுகிறது.  

## பள்ளியின் கட்டமைப்பு வசதிகள்
- 5 ஏக்கர் பரப்பளவில் விசாலமான பரப்பளவு
- மிகப்பெரிய பரந்த விளையாட்டு மைதானம்
- மொழி ஆய்வகம் அமைந்துள்ளது
- மிகப்பெரிய கொள்கலன் கொண்ட குடிநீர் சுத்திகரிப்பு கொள்கலன்
- பள்ளி வளாகம் முழுமைக்கும் நடைபாதை கற்களைக் கொண்டு அமைக்கப்பட்ட தரைத்தளம்
# வல்லூர் தேவராசப்பிள்ளை

**வல்லூர் தேவராசப்பிள்ளை** என்பவர் குசேலோபாக்கியானம் என்ற கதை இலக்கிய நூலின் ஆசிரியர் என்று அறியப்படுபவர் ஆவார்.  

## வரலாறு
வல்லூர் தேவராசப்பிள்ளையின் தந்தை பெயர் வீராச்சாமிப் பிள்ளை. வல்லூர் தேவராசப்பிள்ளை பிறந்த ஊர் தொண்டை நாட்டு வல்லூர் ஆகும். இவர் ஒரு செல்வந்தராவார். இவர் பெங்களூரில் வசித்து வந்தார். இவர் திரிசிரபுரம் மீனாட்சி சுந்தரம் பிள்ளிடம் பாடம் கேட்ட மாணவர் ஆவார். காலம் கி.பி.1837 ஆகும். இவர் தம் ஆசிரியர் போல செய்யுள் இயற்ற ஆர்வம் கொண்டு சில தனிப்பாடல்களை இயற்றித் தன் ஆசிரியரிடம் காட்டித் திருத்திக்கொண்டார். பின்னர்த் தெலுங்கு நூலான குசேலோபாக்கியானத்தைத் தமிழில் இயற்ற ஆர்வம் கொண்டார். தெலுங்கு நூலை வசன நடையில் தமிழில் எழுதி வைத்துக் கொண்டு, அதைத் தமிழில் செய்யுள் இலக்கியமாக எழுத முன்றார். அப்போது அவருக்குச் செய்யுள் இயற்றுவதில் போதிய ஆற்றல் இல்லாததால் சில பாக்கள் மட்டும் எழுதி, மேற்கொண்டு எழுத இயலாமல் சோர்வடைந்திருந்தார். அதைக்கண்டு இரங்கிய இவரின் ஆசிரியர் திரிசிரபுரம் மீனாட்சி சுந்தரம் பிள்ளை தானே குசேலோபாக்கியானம் நூலை இயற்றி அதை வல்லூர் தேவராசப்பிள்ளை பெயரிலேயே வெளியிடவைத்தார். இந்த வரலாறை உ. வே. சாமிநாதையர் எழுதிய திரிசிரபுரம் மகாவித்துவான் மீனாட்சிசுந்தரம் பிள்ளையவர்களின் சரித்திரம் என்ற நூலின் முதல் பாகத்தில் தெளிவாக எழுதியுள்ளார்.
# பக்கக்கிளை


**பக்கக்கிளை** (*Lateral shoot*) என்பது தாவரங்களில் பொதுவாக கிளை என்றே அழைக்கப்படுகிறது. பக்கக்கிளை தாவரத்தின் தண்டுப் பகுதியிலுள்ள கோண மொட்டிலிருந்து தோன்றி வளர்கிறது. இது தாவர தண்டுப் பகுதியின் ஓர் அங்கமாகும்.  

Apical dominance, Campbell, Neil A. (2010) Biology Eighth Edition Pearson: pg 740
# பராகோ



**பமிடிப்பாடி ராமகோபாலம் பராகோ** (*Bhamidipati Ramagopalam*; 1932-2010) நன்கு அறியப்பட்ட தெலுங்கு நகைச்சுவை குறுங்கதை, புதின எழுத்தாளர் மற்றும் விமர்சகராவார். மத்திய அரசின் சாகித்திய அகாதமி விருதை, 1991 ஆம் ஆண்டில் தன்னுடைய புத்தகமான ”இட்லு மீ விதியுடு” (*Itlu mee vidheyudu*) என்ற புத்தகத்திற்காகப் பெற்றார்.. இவருடைய நெடுங்கதைகள் தெலுங்குத் தொலைக்காட்சியில் நெடுந்தொடர்களாக எடுக்கப்பட்டு வருகின்றன.  

## கல்வி
ராமகோபாலம் பள்ளிக்கல்வியை முறையாக 3 ஆம் பாரத்தில் இருந்து எம். ஆர். பிராஞ்ச் கல்லூரியில் பயின்றார். இளங்கலை பொருளாதாரப் பட்டப்படிப்பை 1951 ஆண்டு எம். ஆர். பட்டக் கல்லூரியில் படித்தார்.  

## விருதுகள்
சிறந்த நகைச்சுவை எழுத்தாளர் விருது (1990)  
சாகித்திய அகாதமி விருது (1991)  
குரேல்லெ சாகிதி விருது (1994)  
கலாசாகர (சென்னை) விருது (1997)  

## பணிகள்
### நாவல்கள்
- குண்டப்பெண்குலு (1961)
- ஸ்பர்ச ரேகா (1984)
- நாக்கி உதயோகம் வாடு (1988)

### கதைகள்
- வாண்டொசின மொகுடு (1966)
- வென்னேலா நீடா (1997)
- கதானகுதூகலம் (1985)
- இட்லு மீ விதியுடு (1990)
- சாரதா மற்றும் குலாசா கதாலு (1997)

### மற்றவைகள்
- கல்பசூத்திரம் பிரகிருதியிலிருந்து தெலுங்கில்
- 116. தெலுங்குத் திரைப்பட பாடல்கள் 1942-73 காலப்பகுதியில் 'நூட பாடகார்லு (2001)'
- 'மாரோ நூடா பதாஹர்லு' (2005) என்ற பெயரில் தெலுங்குத் திரைப்பட பாடல்கள்
- அனுஸ்த்தான பகவத்கீதா (2001)
- துவாரம் வேங்கடசுவாமி, பானுமதி ராமகிருஷ்ணா, ராவு பாலசரஸ்வதி, பாலகும்மி பத்மராஜு மற்றும் ராவி சாஸ்திரி போன்ற பெரிய நபர்களிடமிருந்து பெறப்பட்ட அவர்களது நினைவுக் குறிப்புகள் கொண்ட நினைவிதழ்-பல தொகுதிகள்
- சுசீலா பற்றிய நினைவிதழ்

### வாழ்க்கை வரலாறு
- ஆரமக்கோபாலம்' (‘Aaramagopalam’) - நகைச்சுவை மற்றும் குறிப்பிட்ட சிறுகதைகள் கொண்ட தன் வரலாறு
- அசுத்தோஷ் முகர்ஜி வாழ்க்கை வரலாறு - மொழிபெயர்ப்பு: ஆங்கிலம்-தெலுங்கு
# ஆர். கேசவ ஐயங்கார்


**ஆர்.கேசவ ஐயங்கார்** (*conspiracy fiction*) ஒரு மூத்த வழக்கறிஞராக இந்திய உச்ச நீதிமன்றத்தில் பணியாற்றினார். அவர் அங்கும் சென்னை உயர்நீதிமன்றத்திலும் 75 ஆண்டுகளுக்கும் மேலாக சட்டப் பணியாற்றினார்.  

## வாழ்க்கைக் குறிப்பு
அவர் இந்தியாவில் தமிழ்நாட்டைச் சேர்ந்த இராமநாதபுரம் மாவட்டத்தில் 1892 ல் பிறந்தார். அவர் இந்திய நீதிமன்றங்களுக்கான ரிட் மனுவை வடிவமைத்ததில் முக்கிய பங்காற்றினார். இந்து சட்டம் குறித்த நிபுணத்துவம் மிக்கவராகப் பரவலாக ஏற்றுக்கொள்ளப்பட்டவராவார். அதுமட்டுமல்லாது இந்திய நாட்டில் நீண்டகாலம் பணியாற்றிய வழக்கறிஞர்களில் ஒருவராகவும் அவர் கருதப்படுகிறார். அவர் மூத்த வழக்கறிஞராக இருந்ததோடல்லாமல், சமஸ்கிருதம் மற்றும் தமிழ் மொழிகளில் அறிஞராகவும் திகழ்ந்தார். அவர் சென்னை திருவல்லிக்கேணியில் உள்ள தமிழ்ச் சங்கத்திற்கு மூன்று ஆண்டுகள் தலைமைப்பதவி வகித்தார்.  

நவம்பர் 9, 1991 ஆம் ஆண்டு தனது 99 ஆவது அகவையில் மரணமடைந்தார்.  

## படைப்புகள்
பார்த்தசாரதிமாலை , திருப்பதிகைமாலை, ஆண்டாள்மாலை போன்ற நூல்கள் அவர் இயற்றியவை ஆகும். ஸ்ரீவத்சங்கராச்சர்யாவின் 'வேதாந்த தேசிகரின் சாததுஷானி என்ற நூல் வெளியிடப்பட்டது. அந்நூலில் ஆர்.கேசவ ஐயங்காரின் அறிவுத்திறன்மிக்க படைப்புகள் குறித்து விரிவான முன்னுரை அளிக்கப்பட்டுள்ளது. தமிழில் திருவள்ளுவர் இயற்றிய திருக்குறள் பற்றிய ”வள்ளுவர் உள்ளம்” என்ற நூல் அவரது மிகச்சிறந்த படைப்பாகக் கருதப்படுகின்றது. விவாதத்திற்குரிய அவரது இந்தப் படைப்பு வேத சித்தாந்தங்களுக்கும் இந்துமத தத்துவங்களுக்கும் திருக்குறள் அப்பாற்பட்டது என்ற திராவிட இயக்க அறிஞர்களின் கருத்தைப் புறக்கணிப்பதாக உள்ளது. திருக்குறள் கருத்துக்களைப் பிரதிபலிக்கும் சங்ககால இந்துமத நூல்களையும் சம்ஸ்கிருத இலக்கியத்தையும் மேற்கோள்காட்டி திருக்குறள் வேதமரபின் அங்கம் என்பதையும் அவரது படைப்பு ஆணித்தரமாக வலியுறுத்துகின்றது. இந்தியன் எக்ஸ்பிரஸ். என்ற செய்தித்தாளில் அவரது நூல் குறித்து உயர்வாக மதிப்பீடு செய்யப்பட்டுள்ளது. சரணாகதி குறித்து விரிவாக விளக்கிக் கூறும் 'அடியவருக்கு மெய்யன் அருள்' என்ற நூலையும் அவர் இயற்றியுள்ளார்.
# சாட்சியாபுரம்



**சாட்சியாபுரம்** (*Satchiyapuram*) என்பது இந்தியாவின் தமிழ்நாட்டில் விருதுநகர் மாவட்டம், சிவகாசி வட்டத்தில், சிவகாசி நகரின் மேற்கே புதிய குடியிருப்புப் பகுதியாக அமைந்துள்ளது.  

சிவகாசி - திருவில்லிபுத்தூர் சாலையில் சிவகாசி நகரிலிருந்து 3 கிலோமீட்டர் தொலைவில் இப்பகுதி அமைந்துள்ளது. கி.பி.1864-ல் மேலைநாட்டு கிறித்துவ சமய தொண்டர்கள், இங்கு தங்களுக்கான புதிய குடியிருப்புக்களை உருவாக்கி தங்கி சமயத் தொண்டாற்றினர். இவர்களில் முதன்மையானவர்கள் த. கெ. ராக்லாண்ட் மற்றும் மெடோசு ஆகியோர் ஆவர். இவர்களில் மெடோசு இங்கிலாந்தில் தனது சொந்த ஊரின் நினைவாக இப்புதிய குடியிருப்புக்கு ஆங்கிலத்தில் விட்னசகாம் என்பதனை சாட்சியாபுரம் என மொழி பெயர்ப்பு செய்து, பெயர் சூட்டினார்.  

## முக்கிய இடங்கள்
1. சி. எஸ். ஐ. செவித்திறன் குறைவுடையோர் உயர் நிலைப்பள்ளி, எல்வின் நிலையம்
1. சி. எஸ். ஐ. மனவளர்ச்சி குறைவுடையோர் பள்ளி, எல்வின் நிலையம்
1. சி. எஸ். ஐ.தொடக்கப்பள்ளி, வடக்கு சாட்சியாபுரம்
1. சி. எம். எஸ். நடு நிலைப்பள்ளி
1. எஸ். சி. எம். எஸ். பெண்கள் மேனிலைப்பள்ளி
1. வட்டாட்சியர் அலுவலகம்
1. ஊராட்சி ஒன்றிய அலுவலகம்
1. கோட்டாட்சியர் அலுவலகம்
1. வணிக வரித்துறை அலுவலகம்
1. மகளிர் காவல் நிலையம்
1. ஆயுதப் படை நிலையம்
1. சிறுவர் பூங்கா
1. தொடருந்து நிலையம்
1. காவலர் குடியிருப்பு
1. அரசு ஊழியர் காலனி
1. ஸ்டேட் பேங்க் காலனி
1. ஆசிரியர் காலனி
1. வீட்டு வசதி வாரிய குடியிருப்பு
# மந்த இணை விளைவு

**மந்த இணை விளைவு** (Inert Pair Effect) என்பது இடைநிலைத் தனிமங்களைத் தொடர்ந்து வரும் கனமான தனிமங்களில் உள்ள வெளிக்கூட்டு எலக்ட்ரான்கள் பிணைப்பில் பங்கெடுக்க இயல்பாக முனையாத மந்தத் தன்மையைக் குறிக்கும் விளைவாகும். இது கூடுதல் நிலைப்புத் தன்மையோடு தொடர்புடைய ஒரு கருத்தாகும். தனிம வரிசை அட்டவணையின் 13 முதல் 16 வரையில் உள்ள தொகுதிகளில் காணப்படும் இடைநிலைத் தனிமங்களைத் தொடர்ந்த கனமான தனிமங்கள் அதன் தொகுதி ஆக்சிசனேற்ற நிலையை விட இரண்டு குறைவான ஆக்சிசனேற்ற நிலைகளே அதிக நிலைப்புத்தன்மை கொண்டவையாக உள்ளன. மந்த இணை என்ற சொற்றொடர் நெவில் சிட்விக் என்பவரால் 1927 ஆம் ஆண்டில் முன்மொழியப்பட்டது. இத்தகைய அணுக்களில் 's' வெளிக்கூட்டில் உள்ள எலக்ட்ரான்கள் உட்கருவுடன் அதிதீவிர கவர்ச்சி விசையால் பிணைக்கப்பட்டுள்ளதால் அந்த எலக்ட்ரான்களை நீக்கி அயனியாக்கவோ, பகிரவோ இயலாத நிலை காணப்படுகிறது.  

p-தொகுதித் தனிமங்களில் நாம் கீழே செல்லும்போது, அடுத்தடுத்த தனிமங்களில் அடுத்த d அல்லது f கூடுகள் சேர்வதைக் காணலாம். இந்த d அல்லது f கூடுகள் தான் மந்த இணை விளைவை ஏற்படுத்துகின்றன. உண்மையில் குறிப்பிடப்பட்ட கூடுகளினால் வெளிப்படுத்தப்படும் எலக்ட்ரான் திரைவிளைவானது வலிமை குறைந்ததாக இருப்பதால் உட்கருவில் உள்ள மின்சுமையானது வெளிப்புறக் கூட்டில் உள்ள எலக்ட்ரான்களை எளிதில் ஈர்க்கிறது. இதன் காரணமாக, வெளிப்புறக் கூட்டில் உள்ள எலக்ட்ரான்கள் வினைகளில் பங்கேற்க முடியாமல் செய்கிறது. இது அந்த எலக்ட்ரான்களை மந்தமாக்குகிறது. இதன் காரணமாகவே இத்தகு வெளிக்கூட்டு எலக்ட்ரான்கள் மந்த இணை எலக்ட்ரான்கள் என அழைக்கப்படுகின்றன.  

## விளக்கம்
உதாரணமாக தொகுதி 13 இல் உள்ள தாலியத்தைப் (Tl) பொறுத்தவரை Tl<sup>III</sup> சேர்மங்கள் ஒப்பீட்டளவில் அரிதாகக் காணப்பட்டாலும், +1 ஆக்சிசனேற்ற நிலையானது மிகுந்த நிலைப்புத்தன்மை கொண்டதாக இருக்கிறது. இதனையொத்த தனிமங்களின் +1 ஆக்சிசனேற்ற நிலையின் நிலைப்புத்தன்மையானது பின்வரும் வரிசையினைப் பெற்றுள்ளது:  

:Al<sup>I</sup> < Ga<sup>I</sup> < In<sup>I</sup> < Tl<sup>I</sup>.  

இதே மாதிரியான ஒரு நிலையானது தொகுதி 14, தொகுதி 15 மற்றும் தொகுதி 16 ஐச் சார்ந்த தனிமங்களிலும் தொடர்கிறது. ஒவ்வொரு தொகுதியிலும் கனமான தனிமங்களான, அதாவது., காரீயம், பிசுமத் மற்றும் பொலோனியம் ஆகியவை முறையே +2, +3, மற்றும் +4 ஆக்சிசனேற்ற நிலைகளில் ஒப்பீட்டளவில் நிலைத்தன்மை உடையதாக இருக்கின்றன.
# பென்மேட்சா விஷ்ணு குமார் ராஜு


**பென்மேட்சா விஷ்ணு குமார் ராஜு** (*Penmetsa Vishnu Kumar Raju*) என்பவர் பாரதிய ஜனதா கட்சியைச் சேர்ந்த அரசியல்வாதியாவார். மேலும், 2014இல் நடைபெற்ற ஆந்திரப் பிரதேச சட்டமன்றத் தேர்தலில், வடக்கு விசாகப்பட்டினம் சட்டமன்றத் தொகுதியிலிருந்து வெற்றி பெற்றுள்ளார். இவர் மேற்கு கோதாவரி மாவட்டத்திலுள்ள கப்பாவரம் கிராமத்தைச் சேர்ந்தவர். இவரது குடும்பம் 1970களில் விசாகப்பட்டினத்திற்கு குடிபெயர்ந்தது. இவர், விசாகப்பட்டினத்தில் உள்ள விடி கல்லூரியில் தனது பள்ளிக்கல்வியை முடித்தார். பின்னர், ஆந்திரப் பல்கலைக்கழகத்தில் குடிசார் பொறியியலில் தங்கப் பதக்கத்துடன் பட்டம் பெற்றார்.  

ஆந்திரப் பிரதேசத்தின் விசாகப்பட்டினம் மாவட்டத்தில் நடந்த சட்டமன்றத் தேர்தலில் 82,079 வாக்குகள் பெற்ற இவர் தனது அரசியல் போட்டியாளரான ஒய். எஸ். ஆர். காங்கிரஸ் கட்சியின் சொக்ககுல வெங்கட ராவ் என்பவரைவிட 18,240 வாக்குகள் வித்தியாசத்தில் வெற்றி பெற்றார்.
# கண்ணனூர் ஊராட்சி (திருச்சிராப்பள்ளி)



**கண்ணனூர் ஊராட்சி**, தமிழ்நாட்டின் திருச்சிராப்பள்ளி மாவட்டத்தில் உள்ள துறையூர் வட்டாரத்தில் அமைந்துள்ளது. இந்த ஊராட்சி, துறையூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 12 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 12 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6233 ஆகும். இவர்களில் பெண்கள் 3125 பேரும் ஆண்கள் 3108 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.  

## பொருளாதாரம்
வேளாண்மைத் தொழில் இங்கு முதன்மையாக திகழ்கிறது. அய்யாற்றின் நீர் வளம் இங்கு ஆதாரமாக உள்ளது. நெசவுத்தொழில், மண்பாண்டத்தொழில், புட்டுத்தொழில் (பிட்டு) முதலான தொழில்களும் இங்குள்ள மக்கள் செய்து வருகின்றனர் .  

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:  

1. வடக்குவெளி சமத்துவபுரம்
1. சின்னசேலம்பட்டி
1. கொத்தம்பட்டி
1. கண்ணனூர்
1. மருக்கலாம்பட்டி
1. நல்லியம்பட்டி
1. பெத்துப்பட்டி

## கல்வி நிறுவனங்கள்

### கல்லூரிகள்
இமயம் கல்வி நிறுவனங்களின் சார்பில் கலை அறிவியல் கல்லூரி ,பொறியியல் கல்லூரி, வேளாண்மைக் கல்லூரி , பல்தொழில் நுட்பக் கல்லூரி, கல்வியியல் கல்லூரி, ஆசிரியர் பயிற்சி நிறுவனம் போன்றவை செயல்பட்டு வருகின்றன.  
### பள்ளிகள்
1. அரசு ஆதிதிராவிடர் நல மேல்நிலைப்பள்ளி
1. அரசு உயர்நிலைப் பள்ளி
1. ஊராட்சி ஒன்றியத் தொடக்கப்பள்ளி
1. அரசு ஆதிதிராவிட நலத் தொடக்கப்பள்ளி
1. கலையரசி நர்சரி மற்றும் தொடக்கப் பள்ளி
1. ஆதவன் நர்சரி மற்றும் தொடக்கப் பள்ளி
## நூல் நிலையம்
1. கிராமப்புற நூலகம்  
## வங்கிகள்

1. கரூர் வைசியா வங்கி]  

2.இந்தியன் ஓவர்ஸ்சீசு வங்கி  

3.அஞ்சல் நிலையம்  

4.தொடக்க வேளாண்மைக் கூட்டுறவு சங்கம்  

## மருத்துவமனை
1.அரசு ஆரம்ப சுகாதார நிலையம்  

2.அரசு கால்நடை மருத்துவமனை  
## கோவில்கள்

1.செல்லாண்டியம்மன் கோவில்  

2.அங்காளம்மன் கோவில்  

3.மகாலட்சுமி அம்மன் கோவில்  

4.பகவதி அம்மன் கோவில்  

5.ஆகாச கருப்புசாமி கோவில்  

6.முருகன் கோவில்  

7.பாப்பாத்தி அம்மன் கோவில்  

## வாரச்சந்தை
ஒவ்வொரு வாரமும் வியாழக்கிழமை அன்று வாரச்சந்தை கண்ணணூரில் கூடுகிறது. சுற்று வட்டாரத்தில் உள்ள பல கிராமமக்கள் இச்சந்தையைப் பயன்படுத்தி வருகின்றனர்.
# ஜெயந்த் பட்டீல்

**ஜெயந்த் ராஜாராம் பாட்டீல்** (*Jayant Patil*) (பிப்ரவரி 16, 1962) ஒரு மகாராட்டிர அரசியல்வாதி ஆவார். இவர் தேசியவாத காங்கிரசு கட்சியின் மகாராட்டிர மாநிலத் தலைவராகவும், இசுலாம்பூர் சட்டமன்றத் தொகுதியின் தற்போதைய சட்டமன்ற உறுப்பினராகவும் உள்ளார்.  

ஜெயந்த் பாட்டீல் சாங்லி மாவட்டத்தில் தேசியவாத காங்கிரசு கட்சியின் மூத்த தலைவர் ஆவார், அவர் தற்போது அக்கட்சியின் மாநிலத் தலைவராகவும், மகாராட்டிரா சட்டமன்றத்தில் அக்கட்சியின் குழுத் தலைவராகவும் உள்ளார். ஜெயந்த் பாட்டீல் சரத் பவாரின் மிகவும் விசுவாசமான சக ஊழியராகக் கருதப்படுகிறார். விலாஸ்ராவ் தேஷ்முக்கின் அமைச்சரவையில் நிதியமைச்சராக இருந்தவர் ஆவார். அதிக முறை மாநில நிதி அறிக்கையைத் தாக்கல் செய்தவர் என்ற சாதனையைப் படைத்துள்ளார். பிரித்விராஜ் சவானின் அமைச்சரவையில் ஊரக வளர்ச்சிக்கான அமைச்சராக இருந்தவர். 2008 மும்பை தாக்குதலுக்குப் பிறகு, அப்போதைய உள்துறை அமைச்சர் ஆர். ஆர். பாட்டீல், அதன் பிறகு, முதல்வர் அசோக் சவானின் அமைச்சரவையில் மாநில உள்துறை அமைச்சராகப் பொறுப்பேற்ற ஜெயந்த் பாட்டீல், சாங்லி மாவட்டத்தில் பல கூட்டுறவு சங்கங்கள் மூலம் கிராமப்புற பொருளாதாரத்தை மேம்படுத்தினார். இவர் 1990 ஆம் ஆண்டு முதல் இசுலாம்பூர் சட்டமன்றத் தொகுதியை சட்டமன்றத்தில் பிரதிநிதித்துவப்படுத்தி வருகிறார். இவரது தந்தை ராஜாராம்பாபு பாட்டீல் இந்திய தேசிய காங்கிரஸ் கட்சியின் மூத்த தலைவராக இருந்தார்.
# முடிச்சூர்



**முடிச்சூர்** (*Mudichur*), மக்கள் தொகை கணக்கெடுப்பு மற்றும் குடியிருப்பு பகுதி. இது இந்திய மாநிலமான தமிழ்நாட்டில் சென்னை பெருநகர நகரின் தென்பகுதியில் செங்கல்பட்டு மாவட்டம், தாமஸ் மலை ஊராட்சி ஒன்றியத்தில் முடிச்சூர் ஊராட்சிக்குட்பட்ட சிற்றூராகும். தாம்பரத்திலிருந்து 4 கி.மீ. (2.5 மைல்) தூரத்திலுள்ள பெருங்களத்தூர் மற்றும் தாம்பரம் முடிச்சூர் சாலை இடையே முடிச்சூர் அமைந்துள்ளது.  
## முடிச்சூர் பேருந்து நிலையம்
கிளாம்பாக்கம், கலைஞர் நூற்றாண்டு பேருந்து முனையத்திலிருந்து ஏழு கிலோ மீட்டர் தொலைவில் உள்ள முடிச்சூரில் 5 ஏக்கர் நிலப்பரப்பில், தென் மாவட்டங்களுக்குச் செல்லும் ஆம்னி பேருந்துகள் நிலையத்தை தமிழக முதல்வர் 7 டிசம்பர் 2024 அன்று திறந்து வைத்தார்.